CELEX: 61971CJ0078
Language: da
Date: 1972-03-22
Title: Domstolens Dom (Første Afdeling) af 22. marts 1972. # Mario Costacurta mod Kommissionen for De Europæiske Fællesskaber. # Sag 78-71.

DOMSTOLENS DOM (ANDEN AFDELING)
      AF 22. MARTS 1972
      
         Mario Costacurta
      
      
         mod Kommissionen for De europæiske Fællesskaber
      
      Sag 78/71
      Processprog: Fransk
      
      Angående:
      Annullation af meddelelsen om intern udvælgelsesprøve KOM 152/70 og af udnævnelsen af visse ansøgere.
      Domskonklusion:
      Udvælgelsesprøve KOM 152/70 samt beslutningerne om at udnævne Giovanna Pasquini Teresita Colombo, Giuseppe Mendosa, Edoardo Benedusi og Giovanni Laviola annulleres.
      Generaladvokatens forslag til afgørelse:
      Sagsøgte bør frifindes i den af Costacurta anlagte sag.
      Sammendrag
      
               1.
            
            
               Tjenestemand — ansættelse — meddelelse om udvælgelsesprøve — specifikationer — formål
               (Tjenestemandsvedtægtens bilag III, artikel 1)
            
         
               2.
            
            
               Tjenestemænd — ansættelse — meddelelse om udvælgelsesprøve — specifikationer — aldersgrœnse for ansøgere — betydning — stillinger uden aldersgrænse — oplysning herom påkrævet i meddelelsen om udvælgelsesprøven
               (Tjenestemandsvedtægtens bilag III, artikel 1)
            
         
               1.
            
            
               De specifikationer, som nævnes i artikel l, stk. l i tjenestemandsvedtægtens bilag III, har til formål at sikre, at ansættelsesbetingelserne, hver gang en stilling skal besættes ved udvælgelsesprøve, så nøjagtigt som muligt svarer til kravene for den stilling, som skal besættes.
               Da Vedtægtens forfattere indførte pligten til at præcisere disse betingelser i meddelelsen om udvælgelsesprøve, havde de til hensigt at forhindre ansættelsesmyndigheden i at udskille visse ansøgere linder henvisning til ansættelsesbetingelser, som ikke forud er meddelt de interesserede på hensigtsmæssig måde.
            
         
               2.
            
            
               Blandt betingelserne for ansættelse af tjenestemænd kan alderen være en vigtig faktor i vurderingen af ansøgerens kvantitative og kvalitative arbejdsformåen. Selv om det ikke er udelukket, at tjenestemandens alder kan være uden betydning for visse stillinger, kan denne sjældne mulighed kun antages at foreligge som følge af sådanne stillingers specielle karakter. I et sådant tilfælde skal meddelelsen om udvælgelsesprøve angive, at der ikke er nogen aldersgrænse.